Tiltale for overtrædelse af straffelovens § 244 jf. § 247, stk. 1 - vold i gentagelsestilfælde samt bekendtgørelse om euforiserende stoffer § 27, stk. 1, jf. § 2.
Ret: Retten i Randers (1. instans)
Faggruppe: Straffesag — Almindelig domsmandssag
Sagsemner: Liv og legeme;
Narkotika;

/

RETTEN I RANDERS

Udskrift af dombogen

D O M

afsagt den 24. september 2018

Rettens nr. 8-3039/2018
Politiets nr. 4200-73241-00558-18

Anklagemyndigheden
mod
Tiltalte
født den 10. september 1994

Der har medvirket domsmænd ved behandlingen af denne sag.

Anklageskrift er modtaget den 2. august 2018.

Tiltalte er tiltalt for overtrædelse af

1.

straffelovens § 244 jf. § 247, stk. 1 - vold i gentagelsestilfælde,
ved den 2. juli 2018 ca. kl. 01.40 på Adresse i Randers, at have
skubbet kraftigt til Forurettede og kastet hende ned i gulvet flere
gange, hvorefter han sparkede og slog hende med knyttet hånd flere
gange på kroppen, ligesom han slog hende flere gange i ansigtet.

2.

bekendtgørelse om euforiserende stoffer § 27, stk. 1, jf. § 2,
ved den 20. maj 2018 ca. kl. 01.05 på Adresse i Randers, at have
været i besiddelse af 7,5 gram hash til eget brug.

Påstande

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Sagens oplysninger

Der er afgivet forklaring af tiltalte og af Forurettede og politiassistent
Vidne.

Std 75284



/

side 2

Forklaringerne er lydoptaget og gengives ikke i dommen.

Af politiattest af 23. juli 2018 fremgår i pkt. 5 følgende om objektive
fund: Hæmatomer (blodansamlinger) spredt på kroppen. Sv.t.
indersiden ve overarm ses hæmatomer sv.t. områdehvor kæresten
ang. har taget fat i skadelidte. Mindre hæmatom på lumbale columna
(lænderyg) i ve side, stammer ifg skadelidte fra skub mod radiator.
Hæmatomer på ve knæ og skinneben bilat. (begge sider). På hø side
af halsen tværgående overfladisk rift, ca. 10 cm lang. Skadelidte kan
ikke redegøre for, hvordan hun har fået denne. Mindre overfladisk
vertikal læsion midt på overlæben.

Det fremgår af pkt. 10, at der ikke forventes, at skadelidte vil få
varige fysiske mén, men muligvis en grad af vedvarende psykiske
mén. Forventer umiddelbart ikke varig uarbejdsdygtighed.

Tiltalte er straffet senest ved

bødeforlæg af 6. september af 2016 for blandt andet overtrædelse af
bekendtgørelse af euforiserende stoffer § 27, stk. 1, jf. § 2, jf. bilag
liste A, nr. 1.
Han fik den 11. marts 2013 et tiltalefrafald for overtrædelse af
straffelovens § 244. Afgørelsen blev truffet efter reglerne i
retsplejelovens §722, stk. 1, nr. 7, jf. bekendtgørelse nr. 621 af 25.
juni 2001 § 1, nr. 2, litra a.

Kriminalforsorgen har udarbejdet personundersøgelse af 20. august
2018 og har oplyst, at det er Kriminalforsorgens vurdering, at Tiltalte
ikke er egnet til at udføre samfundstjeneste eller til at modtage en hel
eller delvis betinget dom med vilkår om tilsyn af kriminalforsorgen.

Tiltalte har om sine personlige forhold forklaret, at han nu går i skole
og får undervisning i dansk på Skole. Det går godt. Han har ikke
taget stoffer siden parterne flyttede fra hinanden. Han drikker kun lidt
i weekenderne. Der er ingen, der skal banke ham i hovedet med
misbrugsvilkår. Det er noget han selv kan klare.

Rettens begrundelse og afgørelse

Ad forhold 1.
Tiltalte har erkendt at have tildelt Forurettede et kraftigt skub, så
Forurettede røg ind i døren, og han findes skyldig overensstemmelse
med erkendelsen. Tiltalte har i øvrigt nægtet sig skyldig.

Retten finder det efter den forklaring, der er afgivet af Forurettede, og
som er støttet af de foreviste fotos og oplysningerne i politiattesten,
bevist, at tiltalte kastede hende ned i et bord og ind i en radiator, og at
han slog hende på ryg og mave med knyttede hænder og gav hende
lussinger i ansigtet



/

side 3

ligesom han væltede hende ned på gulvet og sparkede hende i
ryggen.

Tiltalte findes herefter skyldig i overensstemmelse med
anklageskriftet.

Ad forhold 2.
Retten finder det efter den forklaring, der er afgivet af Forurettede,
bevist, at det var tiltaltes hash, der blev fundet på bopælen. Det
forhold, at hun havde lånt ham penge til køb af hash, kan ikke
medføre, at hashen skal anses for at tilhøre hende. Tiltalte findes
derfor skyldig i den rejste tiltale.

Straffen fastsættes til fængsel i 60 dage, jf. straffelovens § 244, jf. §
247, stk. 1, og bekendtgørelse om euforiserende stoffer § 27, stk. 1,
jf. § 2.

Retten har kun tillagt tiltalefrafaldet beskeden vægt.

Retten har ikke fundet grundlag for at henføre forholdet under
straffelovens § 248.

Retten har under hensyn til Kriminalforsorgens udtalelse og tiltaltes
indstilling til at blive pålagt vilkår i forbindelse med en betinget dom
ikke fundet grundlag for at gøre straffen betinget.

Thi kendes for ret:

Tiltalte skal straffes med fængsel i 60 dage.

Tiltalte skal betale sagens omkostninger.

Dommer



/